**Ψηφιακός Μετασχηματισμός Αιχμής - Καταβολή Επιχορηγήσεων**

**ΔΙΚΑΙΟΛΟΓΗΤΙΚΑ ΕΚΤΑΜΙΕΥΣΗΣ ΑΤΟΜΙΚΗΣ ΕΠΙΧΕΙΡΗΣΗΣ**

 **1.**  **Πρωτότυπη Φορολογική Ενημερότητα**, για είσπραξη χρημάτων από φορείς Κεντρικής Διοίκησης σε ισχύ (08.03. Αποδεικτικό Φορολογικής Ενημερότητας).

 **2.**  **Ασφαλιστική ενημερότητα για είσπραξη εκκαθαρισμένων απαιτήσεων από το Δημόσιο σε ισχύ** (08.02. Αποδεικτικό Ασφαλιστικής Ενημερότητας).

(Για τη βέβαιη εξυπηρέτηση των δικαιούχων συνιστάται οι ενημερότητες να διατηρούν την ισχύ τους για τουλάχιστον δεκαπέντε (15) ημέρες από την ημερομηνία προσκόμισης τους.)

**3.** **Φωτοτυπία Τραπεζικού εγγράφου** (πχ. εκτύπωση από το e-banking) με τον αριθμό ΙΒΑΝ (εταιρικού ή επαγγελματικού λογαριασμού) της επιχείρησης, στον οποίο θα γίνει η κατάθεση του ποσού (01.16. Φωτοτυπία Τραπεζικού Εγγράφου).
**4.** **Πιστοποιητικό Δικαστικής φερεγγυότητας** από το Πρωτοδικείο (08.04. Ενιαίο Πιστοποιητικό Δικαστικής Φερεγγυότητας).

**5. Υπεύθυνη Δήλωση με το γνήσιο της υπογραφής ή μέσω gov.gr ή με ψηφιακή υπογραφή του ιδιοκτήτη** στην οποία θα αναφέρονται (09.03. Υπεύθυνη Δήλωση για την Καταβολή Ενίσχυσης):
**i.** ότι **η δημόσια επιχορήγηση του προγράμματος δεν έχει εκχωρηθεί.** Εφόσον έχει γίνει εκχώρηση υποβάλλεται υποχρεωτικώς η Σύμβαση εκχώρησης επιχορήγησης έναντι δανείου και βεβαίωση εκταμίευσης αυτού.

**ii.** ότι **δεν έχουν μεταβληθεί / τροποποιηθεί τα στοιχεία της ατομικής επιχείρησης από τα αναφερόμενα στο εγκεκριμένο τεχνικό παράρτημα.** Σε περίπτωση που έχουν μεταβληθεί, προσκομίζεται βεβαίωση μεταβολής/ών από την αρμόδια ΔΟΥ.

**iii.** ότι **η ενίσχυση ήσσονος σημασίας που πρόκειται να λάβει η επιχείρηση**, αθροιζόμενη με άλλες ενισχύσεις ήσσονος σημασίας που έχει λάβει (καθώς και οι τυχόν συνδεδεμένες με αυτήν επιχειρήσεις με τις οποίες συναποτελούν ενιαία επιχείρηση) σε οποιαδήποτε περίοδο τριών ετών δεν υπερβαίνει το ποσό των 300.000 ευρώ. Ως ημερομηνία λήψης της ενίσχυσης νοείται η ημερομηνία της εγκριτικής απόφασης **(αφορά πληρωμές με Καθεστώς De minimis).**

**iv.** ότι **δεν εκκρεμεί διαδικασία εκτέλεσης προηγούμενης απόφασης ανάκτησης** σε κάθε εκταμίευση (ενδιάμεση δόση ή τελική πληρωμή).

**6.** Δικαιολογητικά από τα οποία να τεκμηριώνεται ότι τόσο ο Δικαιούχος, όσο και ο Όμιλος στον οποίον τυχόν εντάσσεται, δεν αποτελεί προβληματική Επιχείρηση **(αφορά πληρωμές με καθεστώς Καν. 651/2014 (ΓΑΚ))**:

α) Iσολογισμούς (για επιχειρήσεις με διπλογραφικό λογιστικό σύστημα) ή υπόδειγμα Β5 ισολογισμός πολύ μικρών οντοτήτων του Ν.4308/2014 - Ελληνικά Λογιστικά Πρότυπα (για επιχειρήσεις με απλογραφικό λογιστικό σύστημα), υπογεγραμμένο από το Νόμιμο εκπρόσωπο ή το λογιστή της «δεδομένης» επιχείρησης (δηλαδή για τον δικαιούχο και όλες τις συνδεδεμένες επιχειρήσεις του) για την τελευταία κλεισμένη διαχειριστική χρήση (καθώς και για τη χρήση του έτους 2019 αν η τελευταία κλεισμένη διαχειριστική χρήση είναι το έτος 2021 και είναι προβληματική το έτος 2021), εφόσον έχει συμπληρώσει τριετία από την σύστασή του ο δικαιούχος (07.05. Άλλα φορολογικά έντυπα)

β)Υπεύθυνη Δήλωση θεωρημένη για το γνήσιο της υπογραφής του ιδιοκτήτη στην οποία θα αναφέρεται ότι (09.03. Υπεύθυνη Δήλωση για την Καταβολή Ενίσχυσης):

η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης, αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης, η οποία έχει ολοκληρωθεί **(μόνο για την πρώτη είσπραξη επιχορήγησης)**.

**ΔΙΚΑΙΟΛΟΓΗΤΙΚΑ ΕΚΤΑΜΙΕΥΣΗΣ ΕΤΑΙΡΕΙΩΝ**

**1.**  **Πρωτότυπη Φορολογική Ενημερότητα**, για είσπραξη χρημάτων από φορείς Κεντρικής Διοίκησης σε ισχύ (08.03. Αποδεικτικό Φορολογικής Ενημερότητας).

 **2.**  **Ασφαλιστική ενημερότητα για είσπραξη εκκαθαρισμένων απαιτήσεων από το Δημόσιο σε ισχύ** (08.02. Αποδεικτικό Ασφαλιστικής Ενημερότητας).

(Για τη βέβαιη εξυπηρέτηση των δικαιούχων συνιστάται οι ενημερότητες να διατηρούν την ισχύ τους για τουλάχιστον δεκαπέντε (15) ημέρες από την ημερομηνία προσκόμισης τους.)

**3.** **Φωτοτυπία Τραπεζικού εγγράφου** (πχ. εκτύπωση από το e-banking) με τον αριθμό ΙΒΑΝ (εταιρικού ή επαγγελματικού λογαριασμού) της επιχείρησης, στον οποίο θα γίνει η κατάθεση του ποσού (01.16. Φωτοτυπία Τραπεζικού Εγγράφου).
**4.** **Πιστοποιητικό Δικαστικής φερεγγυότητας** από το Πρωτοδικείο (08.04. Ενιαίο Πιστοποιητικό Δικαστικής Φερεγγυότητας).

**5**. **Γενικό πιστοποιητικό από ΓΕΜΗ** (02.01. Γενικό Πιστοποιητικό ΓΕΜΗ).

**6.** **Υπεύθυνη Δήλωση με το γνήσιο της υπογραφής ή μέσω gov.gr ή με ψηφιακή υπογραφή του Νόμιμου Εκπροσώπου** στην οποία θα αναφέρονται (09.03. Υπεύθυνη Δήλωση για την Καταβολή Ενίσχυσης):
**i.** ότι **η δημόσια επιχορήγηση του προγράμματος δεν έχει εκχωρηθεί.** Εφόσον έχει γίνει εκχώρηση υποβάλλεται υποχρεωτικώς η Σύμβαση εκχώρησης επιχορήγησης έναντι δανείου και βεβαίωση εκταμίευσης αυτού.
**ii.** ότι **δεν έχει γίνει περαιτέρω τροποποίηση του καταστατικού**, με αναφορά στον αριθμό της τελευταίας τροποποίησης. Σε περίπτωση που έχει τροποποιηθεί το καταστατικό της επιχείρησης τότε απαιτείται επιπρόσθετα η προσκόμιση επικυρωμένου από το Γ.Ε.ΜΗ. αντιγράφου του τελευταίου (κωδικοποιημένου) καταστατικού ή το σύνολο των τροποποιήσεων του καταστατικού από την ημερομηνία υποβολής της αίτησης χρηματοδότησης, εφόσον δεν υφίσταται κωδικοποιημένο.

**iii.** ότι **τα στοιχεία της εκπροσώπησης, αλλά και της εταιρικής σύνθεσης της εταιρείας, δεν έχουν τροποποιηθεί και είναι σύμφωνα με το ισχύον Τεχνικό Παράρτημα.** Εφόσον έχει γίνει τροποποίηση τότε υποβάλλονται εναλλακτικά:
· **για την εκπροσώπηση:** Καταστατικό, Πιστοποιητικό/Βεβαίωση εκπροσώπησης, Πρακτικό/ Απόφαση ΓΣ, ανάλογα με τη νομική μορφή (ΑΕ/ΕΠΕ/ ΟΕ/ΕΕ/ΙΚΕ/ Συνεταιρισμοί και Κοινωνικές Συνεταιριστικές Επιχειρήσεις του Ν. 4430/2016/ ΝΕΠΑ/Δικηγορικές εταιρείες του άρθρου 49 επ. του Ν. 4194/2013)

· **για την εταιρική/μετοχική σύνθεση:** Καταστατικό, Φωτοτυπία του βιβλίου μετόχων με σφραγίδα της εταιρείας και υπογραφή από τον νόμιμο εκπρόσωπο ή πρακτικό Γ.Σ. με την ισχύουσα μετοχική σύνθεση, ανάλογα με τη νομική μορφή (ΑΕ/ΕΠΕ/ ΟΕ/ΕΕ/ΙΚΕ/ Συνεταιρισμοί και Κοινωνικές Συνεταιριστικές Επιχειρήσεις του Ν. 4430/2016/ ΝΕΠΑ/Δικηγορικές εταιρείες του άρθρου 49 επ. του Ν. 4194/2013).

**iv. ότι η ενίσχυση ήσσονος σημασίας που πρόκειται να λάβει η επιχείρηση,** αθροιζόμενη με άλλες ενισχύσεις ήσσονος σημασίας που έχει λάβει (καθώς και οι τυχόν συνδεδεμένες με αυτήν επιχειρήσεις με τις οποίες συναποτελούν ενιαία επιχείρηση) σε οποιαδήποτε περίοδο τριών ετών δεν υπερβαίνει το ποσό των 300.000 ευρώ. Ως ημερομηνία λήψης της ενίσχυσης νοείται η ημερομηνία της εγκριτικής απόφασης **(αφορά πληρωμές με Καθεστώς De minimis).
v.** ότι **δεν εκκρεμεί διαδικασία εκτέλεσης προηγούμενης απόφασης** ανάκτησης σε κάθε εκταμίευση (ενδιάμεση δόση ή τελική πληρωμή).

**7. Αποδεικτικό Καταχώρισης στο Μητρώο Πραγματικών Δικαιούχων** του άρθρου 20 του ν.4557/2018 (Α΄139), ως ισχύει, (για τους υπόχρεους εγγραφής στο Μητρώο Πραγματικών Δικαιούχων) (02.06. Στοιχεία πραγματικών Δικαιούχων).

**8.** Δικαιολογητικά από τα οποία να τεκμηριώνεται ότι τόσο ο Δικαιούχος, όσο και ο Όμιλος στον οποίον τυχόν εντάσσεται, δεν αποτελεί προβληματική Επιχείρηση **(αφορά πληρωμές με καθεστώς Καν. 651/2014 (ΓΑΚ))**:

α) Ισολογισμούς (για επιχειρήσεις με διπλογραφικό λογιστικό σύστημα) ή υπόδειγμα Β5 ισολογισμός πολύ μικρών οντοτήτων του Ν.4308/2014 - Ελληνικά Λογιστικά Πρότυπα (για επιχειρήσεις με απλογραφικό λογιστικό σύστημα), υπογεγραμμένο από το Νόμιμο εκπρόσωπο ή το λογιστή της «δεδομένης» επιχείρησης (δηλαδή για τον δικαιούχο και όλες τις συνδεδεμένες επιχειρήσεις του) για την τελευταία κλεισμένη διαχειριστική χρήση (καθώς και για τη χρήση του έτους 2019 αν η τελευταία κλεισμένη διαχειριστική χρήση είναι το έτος 2021 και είναι προβληματική το έτος 2021), εφόσον έχει συμπληρώσει τριετία από την σύστασή του ο δικαιούχος (07.05. Άλλα φορολογικά έντυπα)

β)Υπεύθυνη Δήλωση θεωρημένη για το γνήσιο της υπογραφής του Νόμιμου Εκπρόσωπου στην οποία θα αναφέρεται ότι (09.03. Υπεύθυνη Δήλωση για την Καταβολή Ενίσχυσης):

η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης, αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης, η οποία έχει ολοκληρωθεί **(μόνο για την πρώτη είσπραξη επιχορήγησης)**.